
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea Înţelegerii de Cooperare între 
Municipiul Timişoara şi Municipiul Porto din Republica Portugheză

1. Descrierea situaţiei actuale
	
Având în vedere propunerea E.S. dna. Ioana Bivolaru, Ambasador al României în Portugalia, de a iniţia relaţii de cooperare cu oraşul Porto din Portugalia, Municipiul Timişoara şi-a exprimat disponibilitatea şi deschiderea spre dezvoltarea de relaţii de colaborare între cele două oraşe şi încheierea unei înţelegeri de cooperare.

2. Schimbări preconizate şi rezultate aşteptate

Încheierea unei înţelegeri de cooperare ar contribui la dezvoltarea cooperării bilaterale şi a relaţiilor de prietenie între comunităţile locale, organizaţii, instituţii şi operatori economici din cele două oraşe, precum şi la consolidarea şi diversificarea relaţiilor de
prietenie dintre oraşe. 
De asemenea, aceasta ar facilita schimburile între reprezentanţii administraţiilor publice locale în domenii de interes pentru oraşe, şi ar promova şi încuraja schimburile între entităţi similare din cele două oraşe. 
	
3. Alte informatii - Nu este cazul.

4. Concluzii
Considerăm necesară şi oportună aprobarea proiectului de hotărâre privind aprobarea Înţelegerii de Cooperare între Municipiul Timişoara şi Municipiul Porto din Republica Portugheză.

